=== Den engelske hærs opstilling ===
[[Fil:Map Agincort.svg|thumb|400px|Slaget ved Agincourt.]]
Tidligt den 25. oktober opstillede Henrik sin hær (omtrent 1.500 pansrede fodfolk og 7.000 langbueskytter; se [[Slaget ved Agincourt#Agincourt i tal|Agincourt i tal]]) i en defensiv position fordelt over en knap 700 m langt strækning mellem skovene. Hæren var delt i tre kampformationer: [[Fortrop]]pen, ledet af [[Edward af Norwich, 2. hertug af York|hertugen af York]], den primære kampformation, ledet af Henrik selv, og bagtroppen, der blev ledet af [[Thomas de Camoys, 1. baron Camoys|Thomas de Camoys]]. Derudover havde [[Thomas Erpingham|Sir Thomas Erpingham]], der var en af Henriks mest erfarne riddere, opgaven med at styre bueskytterne.{{sfn|Barker|2005|pp=271, 290}} Det er sandsynligt, at englænderne benyttede deres normale opstilling med fodfolk og riddere i midten og bueskytter på begge flanker. Det er også muligt, at de har haft en mindre gruppe bueskytter i midten af linjen. Fodfolk i pladerustning og [[ringbrynje]] blev placeret skulder ved skulder i fire rækker. Bueskytterne satte spidsede pæle i jorden, der pegede mod franskmændene for at tvinge det angribende [[kavaleri]] til at bryde af, før de nåede frem. Pælene var muligvis inspireret af [[slaget ved Nikopolis]] i 1396, hvor soldater fra det [[Osmanniske Rige]] brugte taktikken mod det franske kavaleri.{{Ref label|c|c|none}}
Historie